คลังดันพรบ.กองทุนชราเข้าสภาเดือนนี้
กรณ์เร่งประสานกฤษฎีกา เร่งพิจารณา พ.ร.บ.กองทุนการออมเพื่อการชราภาพ เพื่อให้สามารถนำเข้าสู่การพิจารณาของภาพได้ทันในสมับการประชุมนี้
9 ส.ค. 2553

กรณ์เร่งประสานกฤษฎีกา เร่งพิจารณา พ.ร.บ.กองทุนการออมเพื่อการชราภาพ เพื่อให้สามารถนำเข้าสู่การพิจารณาของภาพได้ทันในสมับการประชุมนี้
นายกรณ์ จาติกวณิช รมว.คลัง กล่าวว่า ได้ประสานงานกับทางสำนักงานคณะกรรมการกฤษฎีกา ให้เร่งพิจารณาร่าง พ.ร.บ.กองทุนการออมเพื่อการชราภาพ (กอช.) เพื่อส่งกลับมาให้คณะรัฐมนตรี (ครม.) ภายในเดือนนี้ เพื่อจะนำเข้าสู่การพิจารณาของสภาผู้แทนราษฎรที่เปิดสมัยประชุมอยู่ได้ทันในสมัยการประชุมนี้
รมว.คลัง กล่าวว่า ที่ผ่านมาได้เดินทางไปชี้แจงร่างกฎหมาย กอช. กับทางสำนักงานคณะักรรมการกฤษฎีกาด้วยตัวเอง ได้การชี้แจงทำให้ได้ข้อยุติใน 2 ประเด็นที่สำคัญ คือ 1 เรื่องค่าใช้จ่ายการบริืหารของกองทุน ให้มีการตัดเงินผลประโยชน์จากกองทุนเป็นอัตราส่วนที่แน่นอนมาใช้ เพื่อไม่ให้เป็นภาระงบประมาณ ซึ่งก่อนหน้่านี้ สำนักงานเศรษฐกิจการคลัง (สศค.) ได้่เสนอร่างกฎหมายให้นำเงินงบประมาณมาใช้ในการบริหารกองทุน
สำหรับเรื่องที่ 2 ในเรื่องของการประกันผลตอบแทนให้กับสมาชิก ก็ึคงให้มีอยู่ต่อไป เพื่อให้เกิดความมั่นใจกับสมาชิกของกองทุน
นายกรณ์ กล่าวว่า หากตั้ง กอช. ได้สำเร็จ เชื่อว่าจะมีผู้สนใจเข้ามาเป็นสมาชิกของกองทุนจำนวนมาก โดยในส่วนของรัฐบาลได้เตรียมเงินงบประมาณเพื่อสมทบเข้ากองทุนถึงปีละ 2.3 หมื่นล้านบาท